钦定古今图书集成/明伦汇编/官常典/第730卷 > 宋扆
## 钦定古今图书集成/明伦汇编/官常典/第730卷 > 宋扆

按《金史忠义传》：“扆，中都宛平人也。正隆五年进士，历
辰州宁化州军事判官，曹王府记室参军，陕西西路
转运都勾判官，补尚书省令史，除武定军节度副使，
中都右警巡使。时固安县丞刘昭与部民裴原争买
邻田，扆用昭属，抑原使毋争，御史台劾奏，夺一官，解
职，降广宁府推官，改辽东路盐使。丁父忧，起复吏部”
员外郎，历苏、曹、景州刺史，同知中都路转运使事，迁
北京、临潢等路按察使，改安国军节度使、河东南路
转运使。御史劾其“前任按察侵民舍不称职”，降沂州
防御使，移濬州，迁山东西路转运使，改定海军节度
使。贞祐二年，改沁南军。正月，大元兵至怀州，城破，死
焉。扆天资刻酷，所至不容物，以是蹭蹬于世云。